ברכת שומע תפילה

ברכת שומע תפילה היא הברכה השש עשרה בתפילת שמונה עשרה, אחת משלוש עשרה ברכות הבקשה בתפילה זו. הברכה עוסקת בבקשה כי התפילה תישמע ותיענה על ידי האל. שְׁמַע קוֹלֵנוּ יְיָ אֱלֹהֵינוּ, חוּס וְרַחֵם עָלֵינוּ, וְקַבֵּל בְּרַחֲמִים וְרָצוֹן אֶת תְּפִלָּתֵנוּ. מִלְּפָנֶיךָ מַלְכֵּנוּ, רֵיקָם אַל תְּשִׁיבֵנוּ. כִּי אַתָּה שֹׁמֵעַ תְּפִלַּת כָּל פֶּה. בָּרוּך אַתָּה יְיָ שֹׁמֵעַ הַתְּפִלָּה. שְׁמַע קוֹלֵנוּ יְיָ אֱלֹהֵינוּ, אָב הָרַחֲמָן חוּס וְרַחֵם עָלֵינוּ, וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ, כִּי אֵל שֹׁמֵעַ תְּפִלּוֹת וְתַחֲנוּנִים אָתָּה. וּמִלְּפָנֶיךָ מַלְכֵּנוּ, רֵיקָם אַל-תְּשִׁיבֵנוּ, חָנֵּנוּ וַעֲנֵנוּ וּשְׁמַע תְּפִלָּתֵנוּ. כִּי אַתָּה שֹׁמֵעַ תְּפִלַּת כָּל-פֶּה. בָּרוּךְ אַתָּה ה', שֹׁמֵעַ תְּפִלָּה. שְׁמַע קוֹלֵנוּ יְיָ אֱלֹהֵינוּ, חוּס וְרַחֵם עָלֵינוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ, כִּי אֵל שֹׁמֵעַ תְּפִלּוֹת וְתַחֲנוּנִים אָתָּה, וּמִלְּפָנֶיךָ מַלְכֵּנוּ רֵיקָם אַל תְּשִׁיבֵנוּ, כִּי אַתָּה שֹׁמֵעַ תְּפִלַּת עַמְּךָ יִשְׂרָאֵל בְּרַחֲמִים. בָּרוּךְ אַתָּה יְיָ, שֹׁמֵעַ תְּפִלָּה. אָב הָרַחֲמָן, שְׁמַע קוֹלֵנוּ יְיָ אֱלֹהֵינוּ, חוּס וְרַחֵם עָלֵינוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ, כִּי אֵל שֹׁמֵעַ תְּפִלּוֹת וְתַחֲנוּנִים אָתָּה, וּמִלְּפָנֶיךָ מַלְכֵּנוּ רֵיקָם אַל תְּשִׁיבֵנוּ, חָנֵּנוּ וַעֲנֵנוּ וּשְׁמַע תְּפִלָּתֵנוּ, כִּי אַתָּה שֹׁמֵעַ תְּפִלַּת כָּל פֶּה. בָּרוּךְ אַתָּה יְיָ, שֹׁמֵעַ תְּפִלָּה. שְׁמַע קוֹלֵנוּ יְיָ אֱלֹהֵינוּ, וְחוּס וְחָנֵּנוּ וְרַחֵם עָלֵינוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ וְאֶת תְּחִינָתֵנוּ, כִּי אָב מָלֵא רַחֲמִים רַבִּים אַתָּה הוּא מֵעוֹלָם, וְלֹא נָשׁוּב רֵיקָם מִלְּפָנֶיךָ, כִּי אֵל שׁוֹמֵעַ תְּפִלָּה וְתַחֲנוּן אָתָּה. בָּרוּךְ אַתָּה יְיָ, שֹׁמֵעַ תְּפִלָּה. שְׁמַע קוֹלֵנוּ יְיָ אֱלֹהֵינוּ, וְחוּס וְחָנֵּנוּ וְרַחֵם עָלֵינוּ וְהוֹשִׁיעֵנוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ וְאֶת תְּחִינָתֵנוּ כִּי אֵלֶיךָ עֵינֵינוּ, כִּי אֵל שֹׁמֵעַ תְּפִלּוֹת וְתַחֲנוּנִים אַתָּה הוּא, מֵעוֹלָם לֹא נָשׁוּב רֵיקָם מִלְּפָנֶיךָ, כִּי אָב מָלֵא רַחֲמִים רַבִּים וְנֶאֱמָן אַתָּה וּשְׁמַע נָא אֵל בְּקוֹל תְּפִלָּתֵנוּ כַּאֲשֶׁר שָׁמַעְתָּ לִתְפִלַּת אֲבוֹתֵינוּ הַצַּדִּיקִים בִּימֵי קֶדֶם. בָּרוּךְ אַתָּה יְיָ, שׁוֹמֵעַ תְּפִלָּה. אָב הָרַחֲמָן בְּרַחֲמִיךָ הָרַבִּים שְׁמַע קוֹלֵנוּ יְיָ אֱלֹהֵינוּ, חוּס וְחָנֵּנוּ וְרַחֵם עָלֵינוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ וְאֶת תְּחִינָתֵנוּ, כִּי אֵל שׁוֹמֵעַ תְּפִלּוֹת וְתַחֲנוּנִים אַתָּה, וּמִלְּפָנֶיךָ מַלְכֵּנוּ רֵיקָם אַל תְּשִׁיבֵנוּ. (בחזרת הש"ץ בימים שאומים תחנון מוסיפים: וּזְכוֹר רַחֲמֶיךָ וּכְבוֹשׁ כַעֲסֶךָ וְכַלֵּא מִמֶּנּוּ דֶּבֶר וְחֶרֶב וְרָעָב וְרָעָה וּשְׁבִי בִּזָּה צָרָה צַר וְאוֹיֵב וְאוֹרֵב וּמַסְטִין וּמִתְנַקֵּם וָחֳלָאִים רָעִים. וּבַטֵּל כָּל גְּזֵרוֹת קָשׁוֹת וְרָעוֹת מֵעָלֵינוּ וּמֵעַל כָּל עַמְּךָ בֵּית יִשְׂרָאל. וְקָרֵב לָנוּ יְיָ אֱלֹהֵינוּ עֵת הַגּאוּלָּה וְעֵת הַיְשׁוּעָה וְעֵת הַנֶּחָמָה וְעֵת הַחַיִּים וְעֵת הַשָּׁלוֹם וְתָבוֹא נָא לְפָנֶיךָ תְּפִלָּתֵנוּ וְתִכָּנֵס עִם תְּפִלַּת חֲסִידֶיךָ.) וַעֲנֵנוּ אָבִינוּ כִּי אַתָּה שֹׁמֵעַ תְּפִלַּת כָּל פֶּה. בָּרוּךְ אַתָּה יְיָ, שׁוֹמֵעַ תְּפִלָּה. אָב הָרַחֲמָן יְיָ אֱלֹהֵינוּ שְׁמַע קוֹלֵנוּ, חוּס וְרַחֵם עָלֵינוּ וְקַבֵּל בְּרַחֲמִים וּבְרָצוֹן אֶת תְּפִלָּתֵנוּ, כִּי אֵל שׁוֹמֵעַ תְּפִלּוֹת וְתַחֲנוּנִים אָתָּה, וּמִלְּפָנֶיךָ מַלְכֵּנוּ רֵיקָם אַל תְּשִׁיבֵנוּ, וַעֲנֵנוּ (אָבִינוּ) כִּי אַתָּה שׁוֹמֵעַ תְּפִלַּת עַמְּך יִשְׂרָאֵל (וְתַחֲנוּנִים אָתָּה) בְּרַחֲמִים בָּרוּךְ אַתָּה יְיָ, שׁוֹמֵעַ תְּפִלָּה. שְׁמַע ה' אֱלֹהֵינוּ בְּקוֹל תְּפִלָּתֵנוּ וְרַחֵם עָלֵינוּ, כִּי אֵל חַנּוּן וְרַחוּם אָתָּה. בָּרוּךְ אַתָּה ה' שׁוֹמֵעַ תְּפִלָּה. בתענית ציבור אומר היחיד לפני השורה "כי אתה שומע..." את תפילת עננו. התוספת נאמרת בתפילת מנחה לכל המנהגים, ולמנהגים מסוימים גם בתפילת שחרית ובתפילת ערבית. הוא לא נאמר בחזרת הש"ץ במקום זה, כיוון שהוא נאמר בין גואל לרופא כברכה בפני עצמה. בעת בצורת ממושכת נוהגים לומר לפני השורה "כי אתה שומע..." את תפילת "ועננו בורא עולם", העוסקת בבקשת גשמים. יחיד רשאי גם להוסיף לבקש את צרכיו במקום זה. ברכה שומע תפילה היא ברכה אישית, וניתן לומר בקשות אישיות באמצע הברכה. כך נפסק להלכה בשולחן ערוך, על פי התלמוד: "שואל אדם צרכיו ב'שומע תפילה'". עוד נפסק בשולחן ערוך כי מי שאיחר להגיע לבית הכנסת לא יתחיל תפילת שמונה עשרה אם הוא סבור כי לא יספיק לסיים את התפילה עד שהציבור יגיעו לקדושה. במידה וציבור המתפללים כבר סיים את הקדושה, לא יתחיל תפילת שמונה עשרה אם סבור שלא יספיק לסיים עד שיגיע החזן לברכת שומע תפילה, כך שיוכל לענות 'אמן' לברכה זו. הרב מניטו - ברכת שומע תפילה הרב ירון, ברכת שומע תפילה מידע על שומע תפילה בקטלוג הספרייה הלאומית בחלק מכת"י: אָב הָרַחֲמָן בְּרַחֲמֶיךָ הָרַבִּים שְׁמַע קוֹלֵנוּ, בחלק מכת"י נוסף: עַמְּךָ (בֵּית) יִשְׂרָאֵל. שולחן ערוך אורח חיים קיט:א. אורח חיים קיט, א תלמוד בבלי, מסכת עבודה זרה, דף ח' עמוד א אורח חיים קט, א הבהרה: המידע בוויקיפדיה נועד להעשרה בלבד ואין לראות בו פסיקה הלכתית.